מרים ישראלי

מרים (מירי) ישראלי (נולדה ב-1966) היא זמרת, כותבת, מלחינה ומנצחת חרדית ישראלית-אמריקאית.

כתבה עשרות שירים לזמרים חרדים רבים, בהם גדולי הזמר החסידי. רבים משיריה הפכו ללהיטים.

== ביוגרפיה ==
נולדה וגדלה בבורו פארק שבברוקלין למשפחה של חסידי צאנז. החלה לכתוב שירים בגיל 11.<ref>פנינה טייכמן, משחקי מילים, מגזין קול פליי, גיליון 11 סיוון תשפ"א, עמ' 46</ref>

לאחר נישואיה עלתה לישראל ושימשה כמורה בסמינרים, בין השאר ב"סמינר החדש" של הרב הלל ליברמן.<ref>משחקי מילים, מגזין קול פליי, גיליון 11 סיוון תשפ"א, עמ' 46</ref>

== קריירה מוזיקלית ==
בגיל 11 לכתוב שירים, ובשנות לימודיה בסמינר בברוקלין החלה גם להלחין ולשלוח את שיריה לבתי ספר שונים בארצות הברית. באותם ימים כתבה בשפת האם שלה - אנגלית.

לאחר נישואיה חדלה מפעילותה המוזיקלית, ובשנת 1988 חזרה לכתוב, כשכתבה את שירה הראשון בעברית, שיר על ארץ ישראל, לערב שירה של "מכון שרה שנירר". שנה לאחר מכן כתבה לערב של המכון שיר נוסף שבוצע על ידי ילד הפלא אבי שרון, "אמא תגידי לי", שזכה לפרסום רב.<ref>מיכאל אריאלי, [https://www.hidabroot.org/article/223942 מירי ישראלי: "מעולם לא שרתי לפני גברים, זה המפתח להצלחה שלי"], באתר הידברות, 7 באוגוסט 2017</ref>

ישראלי הוציאה שני אלבומים עם שירים מקוריים שלה אותו ביצעו זמרים שונים. האלבום הראשון, "אמא תגידי לי", יצא בשנת 1999 והשתתפו בו ברוך לוין, דב הנדלר, מוטי ושלמה קורנפלד, וילד הפלא אבי שרון שביצע את שיר הנושא "אמא תגידי לי". האלבום השני, "אמן", אותו הפיק ג'ף הורביץ, יצא בשנת 2010 והשתתפו בו ארי גולדוואג, אלי תמיר, נחמן סלצר ומקהלתו "שירה חדשה", יונתן היל, אליעזר קוסוי, יהודה דים ואבי אבידני.<ref></ref>

בשנת 2012 כתבה לצד ארי גולדוואג את השיר "יש תקווה" לזמר בני פרידמן, שהפך ללהיט. מאז החלה לכתוב שירים בעברית ובאנגלית עבור זמרים חרדים רבים, בהם לגדולי הזמר החסידי, דוגמת יעקב שוואקי ומרדכי שפירא.

ישראלי בעיקר כותבת שירים, אך לפעמים גם משתתפת בהלחנה.<ref>פנינה טייכמן, משחקי מילים, מגזין קול פליי, גיליון 11 סיוון תשפ"א, עמ' 48</ref>

== חיים אישיים ==
נשואה למשה ישראלי, אמא ל-11 ילדים ומתגוררת בשכונת רוממה בירושלים.

== משיריה ==
{| class="wikitable"
|+
!הזמר
!השיר
|-
|אבי שרון
|אמא תגידי לי
|-
|אורי דוידי
|אחד אני יודע, הלוואי, מוכנים, נו נו, תבנה עולם, תפילה שלי, Jump
|-
|איציק דדיה
|מקודשת, תן לי יבשה (עם איצי וולדנר)
|-
|איציק וינגרטן
|תרקדו
|-
|ארי גולדוואג
|זה קלי, יש לי הכל, לא נפסיק לרקוד
|-
|בני פרידמן
|גוט שאבעס, וזכני (עם ברוך לוין), חיי המלמד, ילדינו הם משימתנו (עם שלומי גרטנר), יש תקווה, כולני שונים (עם ג'ואי ניוקם), מיי דיר ראבע (עם איצי וולדנר) עברי אנוכי, תודה לך רב'ה, 25 אלף נרות, Stand Up for our Morahs
|-
|דוד גבאי
|הכל לטובה
|-
|דוד שפירא
|אמא שלי, לך על זה, עידן חדש
|-
|יוני זי
|לנצח
|-
|יעקב שוואקי
|אש, ברוך השם שבת הגיעה, זה הקטן, ישתבח שמו, לב אחד, לחיים, מאמין בניסים, מוזיקה, נצח ישראל, עולם מושלם, שתי נשמות, תדליק את האש
|-
|מאט דאב
|אנא השם (עם איציק דדיה), סבבה
|-
|מרדכי שפירא
|אבא, אין עוד מלבדו, הכל משמים, חברים, כדי להודות, מחר
|-
|נמואל הרוש
|אלוקים
|-
|שלומי גרטנר
|היי זה הזמן, ידיים באוויר, ילדינו הם משימתנו (עם בני פרידמן)
|-
|שמחה ליינר
|תן לי סימן
|}

== קישורים חיצוניים ==
* פנינה טייכמן, משחקי מילים, מגזין קול פליי, גיליון 11 סיוון תשפ"א, עמ' 44 - 49
* מיכאל אריאלי, [https://www.hidabroot.org/article/223942 מירי ישראלי: "מעולם לא שרתי לפני גברים, זה המפתח להצלחה שלי"], באתר הידברות, 7 באוגוסט 2017

==הערות שוליים==

קטגוריה:ישראליות שנולדו ב-1966